**Препис-извлечение!**

**ОБЩИНСКИ СЪВЕТ – РУСЕ**

# **РЕШЕНИЕ № 118**

**Прието с Протокол № 5/16.02.2024г.**

 На основание чл.21, ал.2, във връзка с чл. 21, ал.1, т.12 и т.24 от ЗМСМА, и във връзка с чл.11, ал.1, чл.12, т.1 и чл.13, ал.6, т.1 и т.3 от Закона за туризма, Общински съвет – Русе реши:

1. Приема Отчета на Програма за развитие на туризма на Община Русе през 2023 г., съгласно Приложение 1
2. Приема Програма за развитие на туризма на Община Русе за 2024 г., съгласно Приложение 2

**ПРЕДСЕДАТЕЛ:**

 **(акад. Христо Белоев, дтн)**

**Приложение 1**

|  |
| --- |
| **ОТЧЕТ НА ПРОГРАМА ЗA РАЗВИТИЕ НА ТУРИЗМА В ОБЩИНА РУСЕ ПРЕЗ 2023 г.** |

Целта на Програмата за развитие на туризма в Община Русе през 2023 г. бе в изпълнение с приоритетите на Община Русе и Областната стратегия за устойчиво развитие на туризма. Целесъобразното изпълнение на тези приоритети цели налагането на град Русе и региона в туристически център чрез целенасочено и функционално използване на природните и антропогенните дадености на региона, както и утвърждаването ѝ като туристическа дестинация в национален и международен аспект.

Презентацията на туристическия потенциал на общината и реализирането на културни събития бяха в основната на годишната програма за развитие на туризма в общината. Отново усилията бяха насочени към утвърждаване и развиване на традициите в областта на културния и събитиен туризъм, разработване и популяризиране на нови възможности за кулинарен, екологичен, селски и спортен туризъм. През 2023 г. бяха осъществени участия в национални туристически изложения и борси. Дестинацията бе представена и в специализирани туристически и бизнес издания.

Наблюдава се ръст на реализираните нощувки – 176 125 бр., съгласно Единната система за туристическа информация.

Програмата за развитието на туризма в Община Русе през 2023 г., Решение № 1247, прието с Протокол № 45/16.02.2023 г., е с обща сума за разходване през 2023 г. 241 000 лв. Реално разходените средства в изпълнение на дейностите са 133 423 лв. Постъпленията от туристическия данък за 2023 г. са в размер на 111 539 лв.

**Раздел I. ОРГАНИЗИРАНЕ НА СЪБИТИЯ НА ОБЩИНА РУСЕ**

**С МЕСТНО ЗНАЧЕНИЕ**

1. **Изграждане и развиване на туристически продукт, организация, съорганизация и логистична подкрепа на други събития, организирани, съфинансирани и съорганизирани от Община Русе:**

След трудните години от здравната криза отчитаме една прогресивно по-добра година с акцент "Връщане към нормалността". Бяха планирани редица събития в съответствие с нуждите на бизнеса за развитие и промотиране на Русе и региона като център за културен, винен и кулинарен туризъм. В програмата за развитие на туризма за 2023 г. бяха заложени традиционните вече разпознаваеми събития с местно значение – **Туристическо изложение „Уикенд туризъм“ и Фестивал на туристическите атракции, 6 май Празник на гр. Русе, Международен Биг Бенд парад, Римски пазар на Сексагинта приста** и др., в които гражданите и гостите на града имаха възможност да се включат с участие в различни презентации, забавления, атракции, концерти, кулинарни състезания, конкурси и изложби.

**XVIII-тото издание на Туристическо изложение „Уикенд туризъм“** и придружаващия го **Фестивал на туристическите забавления и анимации** бяха проведени традиционно през м. май. Специални гости на събитието бяха Генералното консулство на Република Турция в България, което се представи с колоритен щанд, както и Посолство на Китайската Народна република в България. 40 щанда на различни туроператори, музеи, общини и институции бяха представени във фоайето на Доходно здание, а над 120 обекта, представящи различни занаяти от цяла България, бяха разположени в района на Централната градина. В рамките на най-голямото ежегодно събитие в областта на туризма и креативните индустрии в гр. Русе бе проведен Форума „Дигитализация, новости и тенденции в областта на културата и туризма“, организиран от Бизнес център за подпомагане на МСП и Enterprise Europe Network – Русе. Част от събитието бяха и кулинарните демонстрации на Иван Звездев, както и кулинарното състезание „Надяждане с люти чушки“, организирано от Люта ферма/Hot farm с. Страшимирово. Своята изложба „Обитатели на Русенското Поломие“ предложиха на вниманието на русенците Константин Канин и Илиян Вълчанов, а русенското Дружество на художниците представи фото изложба „Русе - моят град“. Богатата вечерна програма започна с изпълнение на русенската Вокална група „Приста“ с ръководител Доротея Бальовска, а популярни сред младежката публика български изпълнители закриха тридневното събитие

През м.юни се възобнови една дългоочаквана изява в събитийния календар на града – **Русенски карнавал**. В атракцията се включиха танцови и музикални състави, клубове и индивидуални участници от русенски и международни формации. Програмата на празника бе богата на концерти, шествия, танци и игри и превърнаха градския площад в сцена на цветни забавления. Русенският карнавал се утвърди като добър акцент през лятото, който е търсен от хората, а в последните години не беше реализиран поради Ковид рестрикции.

За втора поредна година през септември бе организиран **Фестивал на "Торта Гараш"**, който се превърна в двудневен празник на луксозното кулинарно бижу, познато по целия свят. Празникът бе осъществен с помощта на представители на сладкарския бизнес в Русе и бе посетен от групи туристи, организирани от национални Туроператори, специализирани в програми за вътрешен туризъм.

ОП „Русе арт“ съвместно с професионални сдружения като „Клуб на професионалните готвачи“, Съюз на хотелиерите и ресторантьорите – Русе, туристическия бизнес и професионалната гимназия по туризъм, културните институти, музеите, Дунавската задруга на художествените занаяти работиха за популяризирането на кулинарията и регионалните кулинарни традиции и особености, характерни за града. В рамките на традиционното туристическо изложение „Уикенд туризъм“ бе проведено **кулинарното състезание „Като шеф готвачите“.** За поредна година имаше участници от Румъния и Молдова. Лично Председателят на Асоциацията на професионалните училища по хотелиерство и готварство в Румъния бе член на журито, което допълнително допринесе за стимулирането и мотивацията на младите кадри в кулинарното изкуство.

Като част от събития, свързани с презентиране на местния продукт, посрещнахме реплика на автентичен Римски кораб ( Римска лусория от IV в. ). Пътешествието на плавателния съд премина през 8 Дунавски държави, а международният екипаж, състоящ се от 20 души, беше запознат с историята и забележителностите на града чрез туристическа пешеходна обиколка по време на двудневния си престой в Русе. Корабът беше тържествено изпратен под звуците на изпълнения на Духовия оркестър към ОП „Русе арт“.

**Общо за раздел I**

Планиран разход 112 000 лв., изразходвани средства 110 351,03 лв – остатък 1 648,97лв.

**Раздел** **II. РЕКЛАМА НА ТУРИСТИЧЕСКИЯ ПРОДУКТ И УЧАСТИЕ В ТУРИСТИЧЕСКИТЕ БОРСИ И ИЗЛОЖЕНИЯ**

**1.Международна туристическа борса *„Ваканция и СПА ЕКСПО”,* София, 15 - 17.02.2023 г.**

Община Русе участва в Международната туристическа борса „Ваканция и СПА ЕКСПО“ в гр. София в периода 15-17.02.2023 г. с индивидуален информационен щанд, на който се презентираха възможностите за осъществяване на видовете туризъм в Русе и региона. Рекламни материали бяха раздадени на посетителите на щанда.

1. **Международно туристическо изложение „Културен туризъм“, гр. Велико Търново, 20-23.04.2023 г.**

Във Велико Търново се проведе 18-то издание на Международното туристическо изложение “Културен туризъм”. Община Русе се представи с колоритен щанд, акцентирайки на културно - историческото наследство на града и региона и популярни туристически обекти, които привличат туристи от цялата страна.

В рамките на форума се проведе Национална среща на организациите за управление на туристическите райони, в която участие взе и представител на кмета на Община Русе в качеството му на председател на Управителния съвет на Организацията за управление на Дунавския туристически район.

 **3.Участие в международни, национални и местни туристически изложения, форуми и конференции –** няма осъществени участия

 **4. Реклама на Община Русе, участие в рекламни каталози, пътеводители, списания, брошури, интернет и социални мрежи чрез рекламни статии, рекламни карета,клипове, филми и друг вид рекламни кампании; информационни и експедиентски турове.**

През 2023 година бяха осъществени следните медийни участия:

* Регулярни месечни публикации в специализиран сайт за новини в областта на туризма Faiton.bg, с авторски материали, свързани със събития в туризма на територията на община Русе.
* Община Русе се включи като контролна точка в кампанията за масово изминаване на вело маршрута Дунав ултра от Видин до Дуранкулак, който се превърна в разпознаваемо спортно събитие от национален мащаб.
* Осъществени над 20 бр. безплатни туристически обиколки на централната градска част от лицензирани професионални екскурзоводи за презентиране на културно-историческите обекти за русенци и гости града по време на събития и посещения на официални лица.
* По време на XVIII-тото издание на Туристическо изложение "Уикенд туризъм" в Русе се проведе и информационен експедиционен тур за професионалисти от туристическия бранш. В него взеха участие представители на туроператорски фирми и екскурзоводи от цяла България, а в някои от събитията участваха местни туроператори и туристически агенти с цел създаване на контакти и взаимопомощ при формиране на пътувания в страната с дестинация Русе. С готовност и интерес гостите се включиха в програмата на съпътстващото Туристическо изложение "Уикенд туризъм“
* Ежедневни публикации ФБ профила на туристически информационен център с предложения за участие в събития и пътуване в региона. Ежедневно се получават и обработват запитвания от групови и индивидуални туристи, изпращат се рекламни материали за забележителности в града и региона.

**5. Членство в ОУДТР** – 5 000 лв членски внос за 2022 г.

**Общо за раздел II**

Планиран разход 32 000 лв., изразходвани средства 19 568,10 лв.остатък 12 431,90 лв.

**Раздел III. ТУРИСТИЧЕСКИ ИНФОРМАЦИОНЕН ЦЕНТЪР, ИНФОРМАЦИОННО ОБСЛУЖВАНЕ НА ТУРИСТИТЕ И РЕКЛАМНИ МАТЕРИАЛИ**

**1.Отпечатване на рекламни материали**

 Съвместно с РИМ-Русе бе отпечатана специализирана рекламна брошура с информация за историята на Гараш торта.

 Отпечатана е също карта-планшет „Маркирани маршрути за пешеходен и вело туризъм в Русенското Поломие“, чието реализиране бе съвместно със Спортно туристическо и природозащитно дружество „Академик“-Русе

 Отпечатани рекламни флайъри, дипляни и грамоти за събития.

Планиран разход 15 000 лв., изразходвани средства 3 504,00 лв. остатък 11 496,00 лв.

 **2.Поддържане на мрежата на ТВИС (телевиозионна и видео-информационна система)**.

 Планиран разход 2 000 лв., изразходвани средства 0 лв. остатък 2 000 лв

**3.Изграждане на туристическа инфраструктура и елементи на градската среда**

Планиран разход 80 000 лв., изразходвани средства 0 лв. остатък 80 000 лв.

**Общо за раздел III:**

Планиран разход – 97 000 лв.,изразходвани средства 3 504,0 лв. остатък 93 496,00 лв.

 Звено „Туризъм и маркетинг” при ОП „Русе арт“ регулярно събира информация за вид и брой на посетителите в Туристически информационен център – Русе и реализирани нощувки на територията на Община Русе.

 Съгласно данните предоставени от отдел „Търговия и наемни отношения и защита на потребителите“, при дирекция „Управление на собствеността“ в Община Русе, към края на месец декември 2023 г. функционират 164 бр. места за настаняване с обща леглова база от над 3 950 легла. Реализираните нощувки през предходната година са 186 108. Регистрираните туристи за 2023 година са 102 633. Реализираният приход от туристически данък за 2023 г. е в размер на 111 539 лева.

 През годината ОП „Русе арт“ чрез Туристически информационен център води дневник на посетителите в обекта. За изминалата 2023 г. ТИЦ Русе е бил посетен от над 4550 души, от които 2 022 български граждани, а 2 528 са били чуждестранните граждани. Посрещнати бяха първите круизни кораби за сезона, а на пасажерите беше раздадена брошурата „Enjoy every Ruse minute”. Статистиката показва, че по-голямата част от обслужените посетители в периода май-ноември са чуждестранни туристи, акостиращи на русенския бряг с круизните кораби. Параходство Българско речно плаване АД дава информация за общо 40 137 бр. туристи, слезли на русенския бряг. Това са туристи с опит, най-често тип „repeater”-и, които вече са посещавали организирано забележителностите в региона и сега търсят информация основно за туристическите обекти в Русе, за Басарбовски скален манастир, Ивановски скални църкви и места, попадащи в рамките на ПП „Русенски Лом“.

От потърсилите услуги, 3 460 души са имали необходимост от информация за града и забележителностите в региона, а 1 090 души са поискали информация за провеждането на културни и спортни мероприятия в града. Месечният културен афиш на Община Русе е бил потърсен над 1 800 пъти от жителите и гостите на града с явно изразен интерес към концерти и театрални постановки за текущия месец. В рамките на м. март бе търсена информация относно програмата на Международния музикален фестивал „Мартенски музикални дни“.

 Има изградена комуникация между служителите в ТИЦ-Русе и местни туроператори и такива от страната за подпомагане и разрешаване на техните нужди. Ежедневно се дава информация за туристическите обекти, контакти с професионални екскурзоводи, специализирани в градска обиколка на Русе и други специалисти в туризма, както и информация за транспорт и достъп до забележителностите.

 Запазва се тенденцията за малки семейни или приятелски групи посетители в ТИЦ, както и малки организирани групи по интереси, които рядко надвишават 6-7 души. Туристите, посетили дестинацията през изминалия период, са с разнообразен профил – преобладават румънци, германци, американци, англичани, холандци, белгийци, австрийци, поляци, руснаци, французи, испанци, италианци, украинци, израелци. През годината ТИЦ – Русе беше посетен и от посетители от екзотични и далечни дестинации като Япония, Канада, Индия, Китай, ЮАР, Австралия, Филипини, Нова Зеландия, Мексико, Аржентина, Бразилия и др. Основен интерес за посетителите представляваше запазената архитектура в централната част на Русе, скалния манастир „Св. Димитър Басарбовски”, Ивановските скални църкви и ПП „Русенски лом”. От музеите най-много запитвания има относно „Екомузей с аквариум” и Регионален исторически музей – Русе. Сред чужденците съществува сериозен интерес спрямо Музея на транспорта, за съжаление те срещат трудности при посещения с предварителна уговорка.

 Интерес предизвика Празникът на торта Гараш, проведен през м. септември, когато бяхме свидетели на групи туристи, които съчетаха шоколадовия празник с опознавателни посещения на забележителности в града и региона. В обобщение туропертори, туристически агенти и екскурзоводи споделиха, че към дестинацията продължава да се наблюдава интерес от страна на клиентите им. Това са туроператори и агенти, занимаващи се с организирани ученически пътувания, както и фирми предлагащи краткосрочни туристически пакети и уикенд туризъм.

**Вид туризъм, практикуван от потърсили услугите на ТИЦ**: културно- исторически, опознавателен, вело – събитиен, религиозен, кулинарен и уикенд туризъм;

Изключителен интерес от страна както на организирани групи така и от индивидуални туристи се прояви към скален манастир „Св. Димитър Басарбовски“, „Ивановски скални църкви“ (ЮНЕСКО) и ПП „Русенски Лом“, както и към пещерата „Орлова чука“, особено в периода около национални, официални празници и почивни дни, както и през активния летен сезон.

За музейните експозиции на територията на града най-висок интерес и запитвания имаше за Исторически музей - Русе, Екомузей с аквариум, Музей на транспорта, Римската крепост „Сексагинта Приста”, Пантеон на възрожденците.

За популяризиране на възможностите за туризъм на територията на региона, Община Русе издава рекламно-информационни материали чрез програмата за развитие на туризма за съответната година, които се разпространяват в Туристическия информационен център, хотелите и музеите на територията на общината и по време на туристическите изложения и борси. Осъществени са и разговори за предлагане на Община Русе като дестинация и свързани със събитийния календар на общината тематични уикенд програми.

Регионален исторически музей - Русе при запитване предоставя информация за броя и ръста на посетителите в експозициите му.

По актуални данни за 2023 година общият брой на посетителите е 89 480, от които най-голям брой посетители 21 531 са Екомузей с аквариум и археологически резерват „Ивановски скални църкви“ с 21 498 брой. Националностите на туристите са: американска, немска, румънска, полска, руска, френска, испанска, италианска и други посетители от други по-редки дестинации като Бразилия, Индия, Нова Зеландия, Китай, Япония и Австралия.

**ВСИЧКО РАЗХОД ЗА 2023 г. :** **133 423 лв.**

Планирани средства за 2023 г.: **241 437 лв.**

Преходен остатък от 2022 за 2023 г : **126 437 лв.**

Преходен остатък от 2023 за 2024 г.: **104 553 лв.**

Приход от „туристически данък“ през 2023 г. **: 111 539 лв.**

**Общо приход за 2023 г: 237 976 лв.**

**ПРЕДСЕДАТЕЛ:**

 **(акад. Христо Белоев, дтн)**

**Приложение 2**

|  |
| --- |
| **ПРОГРАМА ЗA РАЗВИТИЕ НА ТУРИЗМА В ОБЩИНА РУСЕ ПРЕЗ 2024 г.** |

**ОБЩИ ПОЛОЖЕНИЯ**

Годишната програма за развитие на туризма в Община Русе през 2024 година, разработена на основание чл. 11 от Закона за туризма е оперативен документ за реализация на основните приоритети и цели за развитието на туризма на общината.

Политиката на Община Русе за развитието на туризма се провежда съгласно Закона за туризма, в който са дефинирани събития и дейности, които следва да се изпълнят в съответствие с Националната стратегия за развитие на туризма и Областната стратегия за развитие на туризма, следвайки целите на Концепцията за туристическото райониране, както и тяхното изпълнение в съответствие с постъпленията от туристически данък от туристическите обекти.

**ЦЕЛИ И ДЕЙНОСТИ НА ПРОГРАМАТА:**

Основните цели на Годишната програма за развитие на туризма в Община Русе са:

1. Повишаване броя на организираните групови и индивидуални туристи в общината, както и удължаване продължителността на престоя им.

2. Обединяване на съществуващите атракции и продукти в един цялостен, комплексен туристически продукт.

Повишаване привлекателността на общия туристически продукт на Община Русе чрез развитие на туристическите атракции, опазване, подобряване състоянието и експониране на културно-историческото наследство, както и чрез контрол на качеството на туристическите услуги. Тази цел ще бъде постигната единствено на база изграждане и поддържане на добре функциониращо сътрудничество между Община Русе като водеща институция и всички местни фактори, които формират туристическия продукт.

3. Развитие на партньорски практики с частния сектор с цел създаване и утвърждаване на уникални туристически продукти.

4. Позиционирането на Община Русе като естествен център на Регион Русе и популяризирането на дестинацията чрез презентирането ѝ по всички възможни комуникационни канали – участия на специализирани туристически изложения, презентиране на туристическите продукти пряко на крайни потребители, изграждане на контактна база данни с туристически агенти, публикации в специализирани издания, популяризиране чрез интeрнет канали на възможностите за туризъм в Община Русе и региона.

Дейности в Програма за развитие на туризма за 2024 г. са планирани с представителите на туристическия бранш в Община Русе и са в съответствие с нуждите на бизнеса за развитие и промотиране на Русе и региона като център за културен, винен и кулинарен туризъм. Тази цел следва да бъде постигната с общи усилия между общинска администрация и професионални сдружения като „Клуб на професионалните готвачи“, Съюз на хотелиерите и ресторантьорите – Русе, туристическия бизнес, културните институти, музеите, професионалната гимназия по туризъм, не на последно място Дунавската задруга на художествените занаяти и др.

Дейностите в Програмата за развитие на туризма в община Русе през 2024 година са в съответствие с националното законодателство в сферата на туризма. Настоящата програма е съобразена с целите на Концепцията за туристическо райониране на България и формулираните в нея приоритети за регион Дунав с център Русе.

|  |
| --- |
| **ДЕЙНОСТИ И РАЗХОДИ ПО НАПРАВЛЕНИЯ:** |

|  |
| --- |
| 1. **I. ОРГАНИЗИРАНЕ НА СЪБИТИЯ НА ОБЩИНА РУСЕ С НАЦИОНАЛНО И МЕСТНО ЗНАЧЕНИЕ Планиранаобща сума по раздел I** – **100 000 лв.**
 |

Изграждане и развиване на туристически продукт, организация, съорганизация и логистична подкрепа на други събития, организирани, съфинансирани и съорганизирани от Община Русе  *(неизчерпателно изброени)*

1.1 Провеждане на деветнадесето Туристическо изложение „Уикенд туризъм“ и шестнадесети Фестивал на туристическите забавления и анимации

1.2 Русенски карнавал

1.3 Празник на тортата Гараш

1.4 Римски пазар на Сексагинта Приста

1.5 Конкурс „Като шеф готвачите“

1.6 Кулинарен фестивал „На върха на ножа

1.7 Международен Биг Бенд парад

1.8 Ден на река Дунав

1.9 Дунавски винен фестивал „Виното и реката“

1.10 Други събития, свързани с презентиране на местния продукт - състезания, конкурси, изложби, демонстрации и др.

1.11 Други участия на Община Русе в работни срещи, конференции и други инициативи с представители на туристическия бранш, национално и местно управление и други свързани с тях организации.

**Планирани разходи по р.I – 100 000 лв.**

|  |
| --- |
| 1. **РЕКЛАМА НА ТУРИСТИЧЕСКИЯ ПРОДУКТ И УЧАСТИЕ В ТУРИСТИЧЕСКИ БОРСИ, ИЗЛОЖЕНИЯ И ДР. Планиранаобща сума по раздел II** – **39 000 лв.**
 |

2.1. Международна туристическа борса *„Ваканция и СПА ЕКСПО”,* София 13-15.03.2024 г.

2.2. Международно туристическо изложение *„Културен туризъм”*, гр. В.Търново*,* април 2024 г.

2.3. Участие в международни и национални и местни туристически изложения, форуми и конференции. Участие в Международна конференция за корабоплаване и туризъм по р. Дунав през м. ноември в Будапеща.

2.4. Изготвяне на кандидатура на Русе за Творчески град на ЮНЕСКО

2.5. Реклама на Община Русе, участие в рекламни каталози, пътеводители, списания, брошури, интернет и социални мрежи чрез рекламни статии, рекламни карета, клипове, филми и друг вид рекламни кампании; информационни и експедиентски турове.

2.6. Туристически градски обиколки с професионални лицензирани екскурзоводи, предназначени за русенци, гости на града по време на събития и официални лица.

2.7. Разработване и поддръжка на нов туристически портал

2.8. Създаване на електронен триезичен (BG, EN, RO) регистър на маршрутите за пешеходен, велотуризъм и маршрут за скално катерене.

2.9. Членски внос към ОУДТР за 2023 г. – 5 000 лв.

**Планирани разходи по р.II - 39 000 лв.**

|  |
| --- |
| 1. **ТУРИСТИЧЕСКИ ИНФОРМАЦИОНЕН ЦЕНТЪР, ИНФОРМАЦИОННО ОБСЛУЖВАНЕ НА ТУРИСТИТЕ И РЕКЛАМНИ МАТЕРИАЛИ**

**Планирана обща сума по раздел III – 80 000 лв.** |

3.1. Oтпечатване на рекламни материали:

3.2. Изграждане на туристическа инфраструктура

**Планирани разходи по р.III - 80 000 лв**.

|  |
| --- |
| **СУМА ЗА ИЗПЪЛНЕНИЕ НА ПРОГРАМА 2024 г. :****219 553 лв.** |

**ФИНАНСОВО ОСИГУРЯВАНЕ НА ПРОГРАМАТА ЗА РАЗВИТИЕ НА ТУРИЗМА В ОБЩИНА РУСЕ ПРЕЗ 2024 г.**

**1. Приходна част на програмата за развитие на туризма в община Русе за** **2024г.**

Средствата за развитие на туризма и реализирането на посочените дейности, съгл. чл. 60, ал.1, от Закона за туризма се набират оттуристическия данък, определен по реда на Закона за местните данъци и такси;

**2. Разходна част на програмата за развитие на туризма в община Русе за** **2024 г.**

Съгласно чл. 61т. от ЗМДТ приходите от туризъм се изразходват по приета от Общински съвет - Русе годишна програма за развитие на туризма, единствено за дейности по чл.11, ал.2 от Закона за туризма.

*Приложение 1-1 към Отчет на Програма за развитие на туризма в Община Русе през 2023 г.*

|  |
| --- |
| **ОТЧЕТ НА ПРОГРАМА ЗА РАЗВИТИЕ НА ТУРИЗМА В ОБЩИНА РУСЕ ПРЕЗ 2023 Г.**  |
| **№** | **Мероприятие, задача, дейност и др.** | **Планирани средства** | **Разход** | **Остатък** | **Забележка** |
| **1** | **2** | **3** | **4** | **5** | **6** |
| **I. ОРГАНИЗИРАНЕ НА СЪБИТИЯ НА ОБЩИНА РУСЕ С НАЦИОНАЛНО И МЕСТНО ЗНАЧЕНИЕ** |
| **1.** | Изграждане и развиване на туристически продукт, организация, съорганизация и логистична подкрепа на други събития, организирани, съфинансирани и съорганизирани от Община Русе *(неизчерпателно изброени)*1.1 Провеждане на осемнадесето Туристическо изложение „Уикенд туризъм“ и Петнадесети фестивал на туристичес-ките забавления и анимации1.2 Русенски карнавал1.3 Празник на тортата Гараш1.4 Римски пазар на Сексагинта Приста1.5 Конкурс „Като шеф готвачите“1.6 Кулинарен фестивал „На върха на ножа“ 1.7 Международен Биг Бенд парад1.8 Ден на река Дунав1.9 Други събития, свързани с презентиране на местния продукт - състезания, конкурси, изложби, демонстрации и др. 1.10 Други събития, участия на Община Русе в работни срещи, конференции и други инициативи с представители на туристическия бранш, национално и местно управление и други свързани с тях организации. | 112 000,00 | 110 351,03 | 1 648,97 | Дейности в съответствие с нуждите на бизнеса за развитие и промотиране на Русе и региона като център за културен, винен и кулинарен туризъм. Бяха проведени Туристическо изложение „Уикенд туризъм“ и Фестивал на туристическите забавления и анимации, Русенски карнавал, Биг Бенд парад, кулинарно-то състезание „Като шеф готвачите“ с български, румънски и молдовски участници, 6 май -празник на гр. Русе, традиционния Римски пазар на Сексагинта Приста с многобройни участници. Фестивал на "Торта Гараш" през септември, се превърна в двудневен празник на луксозното кулинарно бижу, организиран с помощта на представители на сладкарския бизнес в Русе. Като част от събития, свързани с презентиране на местния продукт, посрещнахме реплика на автентичен Римски кораб ( Римска лусория от IV в. ). Екипажът, състоящ се от 20 души, беше запознат с историята и забележителностите на града чрез туристическа пешеходна обиколка с професионален гид. |
|  | **Обща сума по раздел I** | **112 000,00** | **110 351,03** | **1 648,97** |  |
| **II. РЕКЛАМА НА ТУРИСТИЧЕСКИЯ ПРОДУКТ И УЧАСТИЕ В ТУРИСТИЧЕСКИ БОРСИ, ИЗЛОЖЕНИЯ И ДР.** |
|  | 1. Международна туристическа борса *„Ваканция и СПА ЕКСПО”,* София 15-17.02.2023 г. 2. Международно туристическо изложение *„Културен туризъм”*, гр. В.Търново*,* м.април 2023 г. 3. Участие в международни и национални и местни туристически изложения, форуми и конференции4. Реклама на Община Русе, участие в рекламни каталози, пътеводители, списания, брошури, интернет и социални мрежи чрез рекламни статии, рекламни карета, клипове, филми и друг вид рекламни кампании; информационни и експедиентски турове. | 32 000,00 | 19 568,10 | 12 431,90 | Участие със самостоятелен щанд в рамките на 39-то Международно туристическо изложение „Ваканция и Спа“, гр. София, и 18-то Международно туристическо изложение “Културен туризъм” за презентиране на културно-туристически забележителности и възможности за туризъм.Рекламна кампания на специализиран сайт за новини в областта на туризма Faiton.bg, с ежемесечни авторски материали, свързани със събития в туризма на територията на община Русе. Посрещнати първите за сезона туристи от круизните кораби с брошурата „Enjoy every Ruse minute”Община Русе се включи като контролна точка в кампанията за масово изминаване на вело маршрута Дунав ултра от Видин до Дуранкулак, който се превърна в разпознаваемо спортно събитие от национален мащаб. Осъществени са 20 бр. безплатни турис- тически обиколки на централната градска част от лицензирани професионални екскурзоводи за презентиране на културно-историческите обекти за русенци и гости града по време на събития и посещения на официални лица. Организиран тридневен информационен тур за представители на туристическия бранш от цялата страна за представяне на обектите за посещение на територията на общината. |
|  | 5. Членски внос към ОУДТРЗа 2022 г. – 5 000 лв. |  |  |  | Членски внос на Община Русе в Организация за управление на дунавски туристически регион. |
|  | **Обща сума по раздел II** | **32 000,00** | **19 568,10** | **12 431,90** |  |
| **III. ТУРИСТИЧЕСКИ ИНФОРМАЦИОНЕН ЦЕНТЪР,ИНФОРМАЦИОННО ОБСЛУЖВАНЕ НА ТУРИСТИТЕ И РЕКЛАМНИ МАТЕРИАЛИ** |
| **1.** | Oтпечатване на рекламни материали: | 15 000,00 | 3 504,00 | 11 496,00 | Съвместно с РИМ-Русе бе отпечатана специализирана рекламна брошура с информация за историята на Гараш торта. Отпечатана е също карта-планшет „Маркирани маршрути за пешеходен и вело туризъм в Русенското поломие“, чието реализиране бе съвместно със Спортно туристическо и природозащитно дружество „Академик“-Русе.Отпечатани рекламни флайъри, дипляни и грамоти за събития. |
| **2.** | Поддържане и ремонт на мрежата на телевизионна и видео-информационна система  | 2 000,00 | 0,00 | 2 000,00 |  |
| **3.** | Изграждане на туристическа инфраструктура и елементи на градската среда | 80 000,00 | 0,00 | 80 000,00 |  |
|  | **Обща сума по раздел III** | **97 000,00** | **3 504,00** | **93 496,00** |   |
|  |  |  |  |  |  |
|  | **Сума за изпълнение на Програма 2023 г.:**  | **241 000 лв.** |  |  |  |
|  | **РАЗХОД ЗА 2023 г.** | **133 423**  |  |  |  |
|  | **Преходен остатък от 2023г.** | **104 553** |  |  |  |
|  | **Приход от „туристически данък“ през 2023г.** | **111 539** |  |  |  |
|  | **Общо по прихода за 2023г.** | **237 976**  |  |  |  |
|  | **Некласифицирани разходи по план 2023 г.(РЕЗЕРВ)** | ***437,00*** |  |  |  |

**ВСИЧКО РАЗХОД ЗА 2023 г. : 133 423 лв.**

Планирани средства за 2023 г.: 241 437 лв.

Преходен остатък от 2022 за 2023 г : 126 437 лв.

Преходен остатък от 2023 за 2024 г.: 104 553 лв.

Приход от „туристически данък“ през 2023 г. : 111 539 лв.

Общо приход за 2023 г: 237 976 лв.

**ПРЕДСЕДАТЕЛ:**

 **(акад. Христо Белоев, дтн)**

*Приложение 2-1 към Програма за развитие на туризма в Община Русе през 2024 г.*

|  |
| --- |
| **ПРОГРАМА ЗА РАЗВИТИЕ НА ТУРИЗМА В ОБЩИНА РУСЕ ПРЕЗ 2024 Г.**  |
| **№** | **Мероприятие, задача, дейност и др.** | **Отговорна структура** | **Срок****за изпълнение** | **ПЛАН, лв.** | **Забележка** |
| **1** | **2** | **3** | **4** | **5** | **6** |
| **I. ОРГАНИЗИРАНЕ НА СЪБИТИЯ НА ОБЩИНА РУСЕ С НАЦИОНАЛНО И МЕСТНО ЗНАЧЕНИЕ** |
| **1.** | Изграждане и развиване на туристически продукт, организация, съорганизация и логистична подкрепа на други събития, организирани, съфинансирани и съорганизирани от Община Русе *(неизчерпателно изброени)*1.1 Провеждане на деветнадесето Туристическо изложение „Уикенд туризъм“ и шестнадесети фестивал на туристическите забавления и анимации1.2 Русенски карнавал1.3 Празник на тортата Гараш1.4 Римски пазар на Сексагинта Приста1.5 Конкурс „Като шеф готвачите“1.6 Кулинарен фестивал „На върха на ножа“ 1.7 Международен Биг Бенд парад1.8 Ден на река Дунав1.9 Дунавски винен фестивал „Виното и реката“1.10 Други събития, свързани с презентиране на местния продукт-състезания, конкурси, изложби, демонстрации и др. 1.11 Други участия на Община Русе в работни срещи, конференции и други инициативи с представители на туристическия бранш, национално и местно управление и други свързани с тях организации, . | ОП „Русе арт" | Текущ | 100 000 | Дейности в съответствие с нуждите на бизнеса за развитие и промотиране на Русе и региона като център за културен, винен и кулинарен туризъм. Съвместно между общинска администрация и професионални сдружения като „Клуб на професионалните готвачи“, Съюз на хотелиерите и ресторантьорите – Русе, туристическия бизнес, културните институти, музеите, професионалната гимназия по туризъм и Дунавската задруга на художествените занаяти.  |
|  | **Обща сума по раздел I** |  |  | **100 000** |  |
| **II. РЕКЛАМА НА ТУРИСТИЧЕСКИЯ ПРОДУКТ И УЧАСТИЕ В ТУРИСТИЧЕСКИ БОРСИ, ИЗЛОЖЕНИЯ И ДР.** |
| **2.** | 2.1. Международна туристическа борса *„Ваканция и СПА ЕКСПО”,* София 13-15.03.2024 г. 2.2. Международно туристическо изложение *„Културен туризъм”*, гр. В.Търново*,* м.април 2024 г. 2.3.Участие в международни и национални туристически изложения, форуми и конференции. Участие в Международна конференция за корабоплаване и туризъм по р. Дунав м. ноември в Будапеща.2.4. Изготвяне на кандидатурата на Русе за Творчески град на ЮНЕСКО2.5. Реклама на Община Русе, участие в рекламни каталози, пътеводители, списания, брошури, интернет и социални мрежи чрез рекламни статии, рекламни карета, клипове, филми и друг вид рекламни кампании; информационни и експедиентски турове. 2.6. Туристически градски обиколки с професионални лицензирани екскурзоводи, предназначени за русенци, гости на града по време на събития и официални лица.2.7. Разработване и поддръжка на нов туристически портал 2.8. Създаване на електронен триезичен ( BG, EN, RO) регистър на маршрутите за пешеходен, велотуризъм и за маршрут за скално катерене. 2.9. Членски внос към ОУДТР за 2023 г.  | ОП „Русе арт” | Текущ | 39 000 | Участие на самостоятелен щанд, презентиране на културно-туристически забележителности, възможности за туризъмУчастие на самостоятелен щанд, презентиране на културно-туристически забележителности, възможности за туризъм. Участие на международни изложения и конференции и презентиране на културно-туристически забележителности и възможности за туризъм. Публикации и реклама в туристически издания; други рекламни кампании, турове, филми и др.  |
|  | **Обща сума по раздел II** |  |  | **39 000** |  |
| **III. ТУРИСТИЧЕСКИ ИНФОРМАЦИОНЕН ЦЕНТЪР,ИНФОРМАЦИОННО ОБСЛУЖВАНЕ НА ТУРИСТИТЕ И РЕКЛАМНИ МАТЕРИАЛИ** |
| **3.** | 3.1.Oтпечатване на рекламни материали3.2.Изграждане на туристическа инфраструктура и елементи на градската среда | ОП „Русе арт" | Текущ | 80 000 | Рекламни материалиИзграждане на павилиони за алея на занаятите |
|  | **Обща сума по раздел III** |  |  | **80 000**  |   |
|  | **Планирана сума за изпълнение на Програма 2024 г.:**  | **219 553** |  | **219 553** |  |
|  | **Преходен остатък от 2023г.** | **104 553** |  |  |  |
|  | **Очакван приход от „туристически данък“ през 2024г.** | **115 000** |  |  |  |
|  | **Некласифицирани разходи по план 2024 г. (РЕЗЕРВ)** | ***553,00*** |  |  |  |

**ПРЕДСЕДАТЕЛ:**

 **(акад. Христо Белоев, дтн)**